CELEX: 32006L0034
Language: lt
Date: 1142899200000
Title: 2006 m. kovo 21 d.  Komisijos direktyva 2006/34/EB, iš dalies keičianti Direktyvos 2001/15/EB priedą dėl tam tikrų medžiagų įrašymo   (Tekstas svarbus EEE)

22.3.2006   
            
            
               LT
            
            
               Europos Sąjungos oficialusis leidinys
            
            
               L 83/14
            
         
      KOMISIJOS DIREKTYVA 2006/34/EB
   2006 m. kovo 21 d.
   iš dalies keičianti Direktyvos 2001/15/EB priedą dėl tam tikrų medžiagų įrašymo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gegužės 3 d. Tarybos direktyvą 89/398/EEB dėl valstybių narių įstatymų, susijusių su specialios paskirties maisto produktais, suderinimo (1), ypač į jos 4 straipsnio 2 dalį,
   pasikonsultavusi su Europos maisto saugos tarnyba,
   kadangi:
   
               (1)
            
            
               2001 m. vasario 15 d. Komisijos direktyvoje 2001/15/EB dėl medžiagų, kurios konkrečiais mitybos tikslais gali būti dedamos į specialios paskirties maisto produktus (2) nustatomos tam tikros medžiagų kategorijos ir kiekvienai iš jų priskiriamos cheminės medžiagos, kurios gali būti naudojamos specialios paskirties maisto produktų gamyboje.
            
         
               (2)
            
            
               Į Direktyvos 2001/15/EB priedą turėtų būti įtrauktos tos cheminės medžiagos, kurias įvertino Europos maisto saugos tarnyba (toliau – Tarnyba) ir kurioms suteiktas palankus mokslinis įvertinimas.
            
         
               (3)
            
            
               Tarnyba neseniai pateikė ir paskelbė palankų kai kurių vitaminų ir mineralinių medžiagų mokslinį įvertinimą.
            
         
               (4)
            
            
               Atsižvelgiant į tai, kad į Direktyvos 2001/15/EB priedą buvo įtraukti kiti folatai, reikėtų pakeisti antraštę „Folio rūgštis“.
            
         
               (5)
            
            
               Todėl Direktyvą 2001/15/EB reikėtų atitinkamai iš dalies pakeisti.
            
         
               (6)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 2001/15/EB priedas iš dalies keičiamas pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2006 m. gruodžio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2006 m. kovo 21 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 186, 1989 6 30, p. 27. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 52, 2001 2 22, p. 19. Direktyva su pakeitimais, padarytais Direktyva 2004/5/EB (OL L 14, 2004 1 21, p. 19).
   
      PRIEDAS
      Direktyvos 2001/15/EB priedas iš dalies keičiamas taip:
      
                  1)
               
               
                  Skirsnio „1 kategorija. Vitaminai“:
                  
                              a)
                           
                           
                              Antraštė „FOLIO RŪGŠTIS“ pakeičiama antrašte „FOLATAI“
                           
                        
                              b)
                           
                           
                              Po antrašte „FOLATAI“ įrašoma ši eilutė:
                              
                                          Medžiaga
                                       
                                       
                                          Naudojimo sąlygos
                                       
                                    
                                          Visi PSMT
                                       
                                       
                                          MPSMT
                                       
                                    
                                          
                                                      „—
                                                   
                                                   
                                                      kalcio-L-metilfolatas
                                                   
                                                
                                       
                                          x“
                                       
                                       
                                           
                                       
                                    
                        
            
                  2)
               
               
                  Skirsnio „2 kategorija. Mineralinės medžiagos“ dalyje, kurios antraštė „MAGNIS“, įrašoma ši eilutė:
                  
                              Medžiaga
                           
                           
                              Naudojimo sąlygos
                           
                        
                              Visi PSMT
                           
                           
                              MPSMT
                           
                        
                              
                                          „—
                                       
                                       
                                          magnio L-aspartatas
                                       
                                    
                           
                               
                           
                           
                              x“
                           
                        
            
                  3)
               
               
                  Skirsnio „2 kategorija. Mineralinės medžiagos“ dalyje, kurios antraštė „GELEŽIS“, įrašoma ši eilutė:
                  
                              Medžiaga
                           
                           
                              Naudojimo sąlygos
                           
                        
                              Visi PSMT
                           
                           
                              MPSMT
                           
                        
                              
                                          „—
                                       
                                       
                                          geležies bisglicinatas
                                       
                                    
                           
                              x“